DJEČJI VRTIĆ „NAŠA RADOST“

Stjepana Škreblina 1

49218 Pregrada

KLASA: 601-04/22-01/12

URBROJ: 2214-41-02-22-02

Pregrada, 6.6.2022.

Na temelju članka 26. i 35. Zakona o predškolskom odgoju i obrazovanju (NN br. 10/97, 107/07, 94/13 i 57/22) te na temelju odluke Upravnog vijeća Dječjeg vrtića „ Naša radost“ Pregrada raspisuje se

**NATJEČAJ**

**za radno mjesto SPREMAČICA** – 1 izvršitelj/ica na određeno, puno radno vrijeme (8 sati dnevno, 40 sati tjedno) – zamjena za tehničko osoblje na godišnjem odmoru

Uvjeti: Prema članku 24. i 25. Zakona o predškolskom odgoju i obrazovanju (NN 10/97,107/07 i 94/13) i Pravilniku o unutarnjem ustrojstvu i načinu rada Dječjeg vrtića „Naša radost“ Pregrada:

* NSS – osnovna škola
* Utvrđena zdravstvena sposobnost za obavljanje poslova
* Da nije pravomoćno osuđivan za kaznena djela iz čl. 25 Zakona o predškolskom odgoju i obrazovanju
* Probni rad u trajanju od 3 mjeseca

Uz prijavu je potrebno priložiti:

* Dokaz o stečenoj stručnoj spremi (preslika)
* Dokaz o hrvatskom državljanstvu (preslika)
* Uvjerenje o nekažnjavanju kandidata sukladno članku 25. Zakona o predškolskom odgoju i obrazovanju (NN 10/97, 107/07 i 94/13), izdano u tijeku trajanja natječajnog postupka
* Elektronički zapis o radno pravnom statusu (ispis iz evidencije Hrvatskog zavoda za mirovinsko osiguranje) izdano u tijeku trajanja natječajnog postupka
* Životopis

Na natječaj se pod ravnopravnim uvjetima mogu prijaviti osobe oba spola.

Kandidati koji mogu ostvariti pravo prednosti pri zapošljavanju sukladno članku 102. Zakona o braniteljima iz Domovinskog rata i članova njihovih obitelji (Narodne novine 121/2017), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14) dužni su se u prijavi na natječaj pozvati na to pravo te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se poziva na pravo prednosti pri zapošljavanju temeljem Zakona o pravima hrvatskih branitelja iz Domovinskog rata i članova njihovih obitelji (NN 121/17) dužan je, pored dokaza o ispunjavanju traženih uvjeta, dostaviti sve potrebne dokaze iz članka 103. navedenog Zakona. Dokazi potrebni za ostvarivanje prava prednosti pri zapošljavanju dostupni su na internet stranici Ministarstva hrvatskih branitelja <https://branitelji.gov.hr/zaposljavanje-843/843>

Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Prijavom na oglas podnositelji prijave su izričito suglasni da Dječji vrtić „Naša radost“ Pregrada, kao voditelj zbirke osobnih podataka, može prikupljati, koristiti i dalje obrađivati podatke u svrhu provedbe postupka zapošljavanja sukladno propisima koji uređuju zaštitu osobnih podataka.

Prijave s dokumentacijom o ispunjavanju uvjeta podnose se **do 14.6.2022**. god. na adresu:

Dječji vrtić „Naša radost“ Pregrada, Stjepana Škreblina 1, 49218 Pregrada – za Natječaj za spremačicu.

Zakašnjele prijave kao i prijave bez dokaza o ispunjenju traženih uvjeta neće se razmatrati.

Oglas je objavljen na oglasnoj ploči Dječjeg vrtića „Naša radost“ Pregrada, web stranici Vrtića i Hrvatskom zavodu za zapošljavanje dana 6.6.2022. god.

 Ravnateljica:

 Gordana Krizmanić, prof.

 Zamjenica ravnateljice po ovlaštenju

 Natalija Vrhovski